Oʻzbekiston Respublikasida yangi barpo etilayotgan koʻchmas mulk obyektlarini fuqarolari sotib olish huquqiga ega boʻlgan xorijiy mamlakatlar roʻyxatini tasdiqlash toʻgʻrisida
(resolution, 2026-05-06)

Oʻzbekiston Respublikasi Prezidentining “Tadbirkorlik muhitini yaxshilash va xususiy sektorni rivojlantirish orqali barqaror iqtisodiy oʻsish uchun shart-sharoitlar yaratish borasidagi navbatdagi islohotlar toʻgʻrisida” 2022-yil 8-maydagi PF-101-son Farmoni ijrosini taʼminlash hamda yangi barpo etilayotgan koʻchmas mulk obyektlariga toʻgʻridan-toʻgʻri xorijiy investitsiyalarni jalb etish imkoniyatlarini kengaytirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Tadbirkorlik muhitini yaxshilash va xususiy sektorni rivojlantirish orqali barqaror iqtisodiy oʻsish uchun shart-sharoitlar yaratish borasidagi navbatdagi islohotlar toʻgʻrisida” 2022-yil 8-maydagi PF-101-son Farmoniga muvofiq roʻyxati Vazirlar Mahkamasi tomonidan tasdiqlanadigan xorijiy davlatlar fuqarolariga Oʻzbekiston Respublikasida yashash guvohnomasini talab qilmagan holda, yangi barpo etilayotgan quyidagi koʻchmas mulk obyektlarini (bundan yer uchastkasi mustasno) sotib olish tarzida investitsiya kiritish huquqi berilganligi maʼlumot uchun qabul qilinsin: Toshkent viloyati, Toshkent va Samarqand shaharlarida — qurilish davrida tuzilgan shartnomalarga asosan qiymati 150 000 AQSH dollari ekvivalentidan, foydalanishga qabul qilingan koʻchmas mulk obyektlarida qiymati 180 000 AQSH dollari ekvivalentidan kam boʻlmagan koʻchmas mulk obyektlari; boshqa hududlarda — qurilish davrida tuzilgan shartnomalarga asosan qiymati 70 000 AQSH dollari ekvivalentidan, foydalanishga qabul qilingan koʻchmas mulk obyektlarida qiymati 85 000 AQSH dollari ekvivalentidan kam boʻlmagan koʻchmas mulk obyektlari. Bunda, mazkur bandda nazarda tutilgan koʻchmas mulk obyektlarini sotib olish xorijiy davlatlar fuqarolariga Oʻzbekiston Respublikasida yashash joyi boʻyicha roʻyxatdan oʻtish va yashash guvohnomasini olish uchun asos boʻlmaydi. 2. Oʻzbekiston Respublikasida yangi barpo etilayotgan koʻchmas mulk obyektlarini (bundan yer uchastkasi mustasno) fuqarolari yashash guvohnomasisiz sotib olish huquqiga ega boʻlgan xorijiy mamlakatlar roʻyxati 1-ilovaga muvofiq tasdiqlansin. 3. Belgilansinki, ushbu qaror maqsadlari uchun qurilish ishlari boshlangan, biroq foydalanishga qabul qilinmagan, shuningdek tuman (shahar) hokimining qurilishi tugallangan binoni, inshootni, uy-joyni foydalanishga qabul qilib olish toʻgʻrisida komissiya dalolatnomasini tasdiqlash haqidagi qarori yoki qurilish-montaj ishlari tugallangan obyektdan foydalanish uchun ruxsatnoma berish asosida mulk huquqi vujudga kelgan hamda foydalanishga qabul qilib olinganiga uch yildan koʻp boʻlmagan koʻchmas mulk obyektlari yangi barpo etilayotgan koʻchmas mulk obyektlari hisoblanadi. 4. Tashqi ishlar vazirligi Investitsiyalar va tashqi savdo vazirligi bilan birgalikda Oʻzbekiston Respublikasining xorijiy davlatlardagi diplomatik vakolatxonalari orqali ommaviy axborot vositalarida respublikada yangi barpo etilayotgan koʻchmas mulk obyektlarini sotib olish tarzida investitsiya kiritish huquqi joriy etilganligini keng targʻib qilish choralarini koʻrsin. 5. Vazirlar Mahkamasining 2020-yil 18-noyabrdagi 726-son qarori bilan tasdiqlangan Notariuslar tomonidan koʻchmas mulklarni boshqa shaxsga oʻtkazish haqidagi bitimlarni tasdiqlashning maʼmuriy reglamentiga 2-ilovaga muvofiq oʻzgartirish va qoʻshimchalar kiritilsin. 6. Adliya vazirligi manfaatdor vazirlik va idoralar bilan birgalikda olti oy davomida ushbu qaror ijrosini muvofiqlashtirib borsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov hamda Oʻzbekiston Respublikasi adliya vaziri R.Q. Davletov zimmasiga yuklansin. 1. Avstraliya Ittifoqi 2. Avstriya Respublikasi 3. Ozarbayjon Respublikasi 4. Antigua va Barbuda 5. Argentina Respublikasi 6. Barbados 7. Beliz 8. Venesuela Bolivar Respublikasi 9. Vatikan 10. Lyuksemburg Buyuk Gersogligi 11. Vengriya 12. Urugvay Sharqiy Respublikasi 13. Bruney-Dorussalom davlati 14. Isroil Davlati 15. Grenada 16. Gretsiya Respublikasi 17. Gruziya 18. Shri-Lanka Demokratik Sotsialistik Respublikasi 19. Dominikana Respublikasi 20. Irlandiya 21. Bahrayn Qirolligi 22. Islandiya 23. Italiya Respublikasi 24. Kanada 25. Qirgʻiziston Respublikasi 26. Andorra Knyazligi 27. Lixtenshteyn Knyazligi 28. Monako Knyazligi 29. Gayana Kooperativ Respublikasi 30. Belgiya Qirolligi 31. Butan Qirolligi 32. Daniya Qirolligi 33. Ispaniya Qirolligi 34. Marokash Qirolligi 35. Niderlandiya Qirolligi 36. Norvegiya Qirolligi 37. Tailand Qirolligi 38. Shvetsiya Qirolligi 39. Latviya Respublikasi 40. Litva Respublikasi 41. Malayziya 42. Maldiv Respublikasi 43. Meksika Qoʻshma Shtatlari 44. Moʻgʻuliston 45. Yangi Zelandiya 46. Birlashgan Arab Amirliklari 47. Portugaliya Respublikasi 48. Albaniya Respublikasi 49. Bolgariya Respublikasi 50. Bosniya va Gersegovina Respublikasi 51. Belarus Respublikasi 52. Gvatemala Respublikasi 53. Gonduras Respublikasi 54. Indoneziya Respublikasi 55. Qozogʻiston Respublikasi 56. Kipr Respublikasi 57. Koreya Respublikasi 58. Kosta-Rika Respublikasi 59. Mavrikiy Respublikasi 60. Makedoniya Respublikasi 61. Malta Respublikasi 62. Moldova Respublikasi 63. Nauru Respublikasi 64. Palau Respublikasi 65. Panama Respublikasi 66. Peru Respublikasi 67. Polsha Respublikasi 68. San-Marino Respublikasi 69. Seyshel Orollari Respublikasi 70. Serbiya Respublikasi 71. Singapur Respublikasi 72. Sloveniya Respublikasi 73. Surinam Respublikasi 74. Trinidad va Tobago Respublikasi 75. Tojikiston Respublikasi 76. Fiji Respublikasi 77. Filippin Respublikasi 78. Xorvatiya Respublikasi 79. Chili Respublikasi 80. Ekvador Respublikasi 81. Rossiya Federatsiyasi 82. Ruminiya 83. Sent-Vinsent va Grenadin 84. Sent-Lyusiya 85. Slovakiya Respublikasi 86. Bagama Orollari Hamdoʻstligi 87. Dominikana Hamdoʻstligi 88. Buyuk Britaniya va Shimoliy Irlandiya Birlashgan Qirolligi 89. Amerika Qoʻshma Shtatlari 90. Vyetnam Sotsialistik Respublikasi 91. Turkmaniston 92. Turkiya Respublikasi 93. Ukraina 94. Braziliya Federativ Respublikasi 95. Germaniya Federativ Respublikasi 96. Sent-Kits va Nevis Federatsiyasi 97. Finlyandiya Respublikasi 98. Fransiya Respublikasi 99. Chernogoriya 100. Chexiya Respublikasi 101. Shveysariya Konfederatsiyasi 102. Estoniya Respublikasi 103. Janubiy Afrika Respublikasi 104. Yamayka 105. Yaponiya 106. Quvayt Davlati 107. Qatar Davlati 108. Ummon Sultonligi 1. 18-bandning ikkinchi xatboshisi “(kar-soqov, kar, qulogʻi ogʻir, zaif eshituvchi)” soʻzlaridan keyin “boʻlgan” soʻzi bilan toʻldirilsin. 2. 32-bandda: a) birinchi xatboshi “yashash guvohnomasi” soʻzlaridan keyin “yoki ID-kartasi” soʻzlari bilan toʻldirilsin; b) ikkinchi — oltinchi xatboshilar chiqarib tashlansin. 3. Quyidagi mazmundagi 321-band bilan toʻldirilsin: “321. Xorijiy davlat fuqarolari quyidagi shartlarda koʻchmas mulkni sotib olgan taqdirda ularning Oʻzbekiston Respublikasida yashash guvohnomasi talab qilinmaydi: a) Oʻzbekiston Respublikasi Prezidentining “Oʻzbekiston Respublikasida turizmni jadal rivojlantirishga oid qoʻshimcha chora-tadbirlar toʻgʻrisida” 2019-yil 5-yanvardagi PF-5611-son Farmoniga 6-ilovada koʻrsatilgan xorijiy mamlakatlar fuqarolari: Toshkent viloyati va Toshkent shahrida — 300 000 AQSH dollari ekvivalentidan kam boʻlmagan miqdorda; Samarqand, Buxoro, Namangan, Andijon, Fargʻona va Xorazm viloyatlarida — 200 000 AQSH dollari ekvivalentidan kam boʻlmagan miqdorda; Qoraqalpogʻiston Respublikasi va respublikaning boshqa viloyatlarida — 100 000 AQSH dollari ekvivalentidan kam boʻlmagan miqdorda. b) Oʻzbekiston Respublikasi Prezidentining “Oʻzbekiston Respublikasida turizmni jadal rivojlantirishga oid qoʻshimcha chora-tadbirlar toʻgʻrisida” 2022-yil 8-apreldagi PF-101-son Farmoniga muvofiq roʻyxati Vazirlar Mahkamasi tomonidan tasdiqlanadigan xorijiy davlatlar fuqarolari yangi barpo etilgan koʻchmas mulk obyektlarini (bundan yer uchastkasi mustasno) quyidagicha sotib olish tarzida investitsiya kiritgan holda: Toshkent viloyati, Toshkent va Samarqand shaharlarida — qurilish davrida tuzilgan shartnomalarga asosan qiymati 150 000AQSH dollari ekvivalentidan, foydalanishga qabul qilingan koʻchmas mulk obyektlarida qiymati 180 000 AQSH dollari ekvivalentidan kam boʻlmaganda; boshqa hududlarda — qurilish davrida tuzilgan shartnomalarga asosan qiymati 70 000 AQSH dollari ekvivalentidan, foydalanishga qabul qilingan koʻchmas mulk obyektlarida qiymati 85 000 AQSH dollari ekvivalentidan kam boʻlmagan. Mazkur bandda nazarda tutilgan koʻchmas mulkni sotib olishda oʻzaro hisob-kitoblar bank hisobvaraqlari orqali amalga oshiriladi hamda uni tasdiqlovchi hujjat notariusga taqdim etiladi. “IT-visa”ga ega boʻlgan xorijiy fuqarolar va ularning oila aʼzolari (turmush oʻrtogʻi, ota-onasi va farzandlari) tomonidan koʻchmas mulk sotib olishda ularga nisbatan mazkur bandda koʻrsatilgan koʻchmas mulkning qiymati tatbiq etilmaydi va Oʻzbekiston Respublikasida yashash guvohnomasi talab qilinmaydi. Oʻzbekiston Respublikasi vizasiz rejim joriy qilingan mamlakatlarning axborot texnologiyalari sohasidagi xorijiy investorlar va mutaxassislarga, shuningdek, IT-park rezidentlarining taʼsischilari (ishtirokchilari)ga “IT-visa” oʻrniga IT-park direksiyasi tomonidan tavsiyanoma beriladi. Bunday tavsiyanoma “IT-visa”ga tenglashtiriladi”. 4. 33-bandda: a) birinchi xatboshi “yashash guvohnomasiga” soʻzlaridan keyin “yoki ID-kartasiga” soʻzlari bilan toʻldirilsin; b) uchinchi va toʻrtinchi xatboshilar quyidagi tahrirda bayon etilsin: “Toshkent shahri hududida kamida uch yil doimiy yashab turgan (lavozimda boʻlgan) va Vazirlar Mahkamasining 2020-yil 28-sentabrdagi 593-son qarori bilan tasdiqlangan Chet el fuqarolari va fuqaroligi boʻlmagan shaxslarni Toshkent shahri va Toshkent viloyatida doimiy yashash joyi boʻyicha roʻyxatga olish tartibi toʻgʻrisidagi nizomning ilovasidagi Toshkent shahrida va Toshkent viloyatida doimiy roʻyxatga olishishi huquqiga ega boʻlgan shaxslar — chet el fuqarolari va fuqaroligi boʻlmagan shaxslar toifalarining roʻyxatining (keyingi oʻrinlarda — Roʻyxat) 2, 3, 6 va 7-bandlariga muvofiq Toshkent shahrida doimiy roʻyxatga olingan chet el fuqarolari yoki fuqaroligi boʻlmagan shaxs hisoblansa va ichki ishlar organlarining migratsiya va fuqarolikni rasmiylashtirish boʻlinmalarining (keyingi oʻrinlarda — M va FRB) doimiy roʻyxatga olinganligi toʻgʻrisidagi maʼlumotnomasini taqdim etsa. Bunda, notarius: Roʻyxatning 2 va 3-bandlari asosida doimiy roʻyxatga olingan shaxsning doimiy roʻyxatga olinganligiga uning qayd varagʻi orqali uch yil toʻlganligini”. 5. 34-bandda: a) birinchi xatboshi “yashash guvohnomasiga” soʻzlaridan keyin “yoki ID-kartasiga” soʻzlari bilan toʻldirilsin; b) ikkinchi va uchinchi xatboshilardagi “roʻyxatdan oʻtgan” soʻzlari “roʻyxatga olingan” soʻzlari bilan almashtirilsin; v) toʻrtinchi xatboshi quyidagi tahrirda bayon etilsin: “Roʻyxatning 2 va 3-bandlari asosida doimiy roʻyxatga olingan shaxsning doimiy roʻyxatga olinganligiga uning qayd varagʻi orqali uch yil toʻlganligini”. 6. 35-bandda: a) birinchi xatboshi “yashash guvohnomasiga” soʻzlaridan keyin “yoki ID-kartasiga” soʻzlari bilan toʻldirilsin; b) uchinchi xatboshidagi “xorijiy firmalar, kompaniyalar va banklarning” soʻzlari “xorijiy banklarning” soʻzlari bilan almashtirilsin. 7. 45-bandda: a) yettinchi xatboshi chiqarib tashlansin; b) sakkizinchi xatboshi yettinchi xatboshi deb hisoblansin. 8. 65-banddagi “amalga oshirilganligi uchun” soʻzlari “uchun undirilgan” soʻzlari bilan almashtirilsin.